Diari Oficial de la Generalitat Valenciana


Sumari del DOGV 9833, del 22-04-2024 (2024/3178)

RESOLUCIÓ de 12 d'abril de 2024, de la Direcció General de Centres Docents, per la qual s'establix el calendari per a la inscripció i la realització de les proves d'ingrés i d'accés als ensenyaments elementals i professionals de Música i de Dansa de la Comunitat Valenciana per al curs 2024-2025.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9833

Data del DOGV
:   22-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3178


Data del document
:   12-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * educació artística

RESOLUCIÓ de 12 d'abril de 2024, de la Direcció General de Centres Docents, per la qual s'establix el calendari per a la inscripció i la realització de les proves d'ingrés i d'accés als ensenyaments elementals i professionals de Música i de Dansa de la Comunitat Valenciana per al curs 2024-2025.  
 [2024/3178]  
La Llei orgànica 2/2006, de 3 de maig, d'educació, en l'article 49, sobre l'accés als ensenyaments elementals i professionals de Música i Dansa, indica que per a accedir a estos ensenyaments caldrà superar una prova d'accés regulada i organitzada per les administracions educatives. Així mateix, indica que podrà accedir-se igualment a cada curs sense haver superat els anteriors sempre que, a través d'una prova, l'aspirant demostre tindre els coneixements necessaris per a cursar amb aprofitament els ensenyaments corresponents. Mitjançant esta prova es valorarà la maduresa, les aptituds i els coneixements per a cursar amb aprofitament estos ensenyaments.  
L'Orde 28/2011, de 10 de maig, de la Conselleria d'Educació, modificada per l'Orde 49/2015, de 14 de maig, regula l'admissió, l'accés i la matrícula, així com els aspectes d'ordenació general, per a l'alumnat que curse els ensenyaments elementals i professionals de Música i Dansa en la Comunitat Valenciana.  
Els desenvolupaments curriculars dels diferents ensenyaments artístics elementals i professionals de Música i de Dansa, mitjançant disposicions finals, autoritzen la conselleria competent en matèria d'educació a dictar les disposicions necessàries per a aplicar-los i desenvolupar-los.  
  
Per tot això, en virtut de les competències que em conferix l'article 9 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer. Objecte  
S'aprova el calendari per a la inscripció i la realització de les proves d'ingrés i d'accés als ensenyaments elementals i professionals de Música i de Dansa en la Comunitat Valenciana per al curs 2024-2025.  
  
  
Segon. Àmbit d'aplicació  
Este calendari serà aplicable en els conservatoris i centres d'ensenyaments artístics autoritzats per a impartir ensenyaments elementals i professionals de Música i de Dansa en l'àmbit de gestió de la Comunitat Valenciana, per al curs 2024-2025.  
En el cas de conservatoris municipals o centres autoritzats que, tenint autoritzat l'ensenyament, alguna de les convocatòries no es duguera a terme, el titular o la direcció dels mateixos haurà d'informar sobre esta situació de forma fonamentada en la direcció territorial d'Educació corresponent.  
  
Tercer. Inscripció a les proves d'ensenyaments elementals de Música i de Dansa  
La inscripció a les proves d'ingrés al primer curs i a les proves d'accés a un curs diferent del primer es podrà realitzar des de el 20 de maig fins al 7 de juny de 2024.  
  
Quart. Inscripció a les proves d'ensenyaments professionals de Música i de Dansa  
Tal com indica l'Orde 28/2011, modificada per l'Orde 49/2015, les proves d'accés als ensenyaments professionals de Música o Dansa es realitzaran en dues convocatòries anuals.  
La inscripció a les proves d'accés, tant a primer curs com a un curs diferent del primer, es podrà realitzar en les dates següents:  
  
- En la 1a convocatòria: del 6 al 17 de maig de 2024  
- En la 2a convocatòria: del 5 al 8 de juliol de 2024  
  
  
  
Quint. Inscripció a les proves en conservatoris públics de la Generalitat Valenciana  
La inscripció a les proves en els conservatoris públics de la Generalitat Valenciana es realitzarà exclusivament de manera telemàtica mitjançant l'aplicació web habilitada a este efecte per la conselleria competent en matèria d'educació, accessible des de l'apartat d'Ensenyaments de Règim Especial de la web de la Conselleria d'Educació, Universitats i Ocupació, o directament mitjançant els següents enllaços:  
  
- Ensenyaments elementals: http://www.gva.es/va/inicio/procedimientos'id\_proc=15908  
- Ensenyaments professionals: http://www.gva.es/va/inicio/procedimientos'id\_proc=17304  
Una vegada realitzat el tràmit telemàtic d'emplenament de la sol·licitud, aportació de la documentació pertinent, pagament de la taxa de dret d'examen i registre de la petició, el sistema proporcionarà un justificant que s'haurà de conservar com a documentació per a poder realitzar les proves d'ingrés i/o accés. La persona signant de la sol·licitud serà la responsable de la veracitat de les dades consignades i la documentació aportada.  
El dia de la realització de la prova tot l'alumnat haurà d'aportar la justificació del registre d'enviament de la sol·licitud generada en el procés telemàtic, juntament amb els originals de la documentació aportada, per a poder ser acarada per part del personal del conservatori.  
  
Sext. Llistes provisionals d'admesos i exclosos  
Finalitzat el període d'inscripció, els conservatoris i centres autoritzats faran públiques les llistes provisionals d'admesos i exclosos en les dates següents:  
- Ensenyaments elementals: 10 de juny de 2024  
- Ensenyaments professionals: 1a convocatòria: 20 de maig de 2024  
- Ensenyaments professionals: 2a convocatòria: 9 de juliol de 2024  
Els candidats exclosos disposaran de tres dies hàbils, a partir de l'endemà de les dates especificades, per a poder esmenar la causa que haja motivat la seua exclusió. Així mateix, els candidats que hagen detectat errors en les seues dades hauran de comunicar-ho a la secretaria del centre per escrit en el mateix termini, perquè siguen esmenats.  
Les al·legacions es dirigiran a la direcció del conservatori o centre autoritzat corresponent.  
  
Sèptim. Llistes definitives d'admesos i exclosos  
Revisades les al·legacions i esmenats els possibles errors, s'exposaran en els espais destinats a la informació de cada centre les llistes definitives dels alumnes admesos i exclosos en les dates següents:  
  
- Ensenyaments elementals: 14 de juny de 2024  
- Ensenyaments professionals: 1a convocatòria: 24 de maig de 2024  
- Ensenyaments professionals: 2a convocatòria: 15 de juliol de 2024  
  
Octau. Realització de les proves  
En el cas dels ensenyaments elementals de Música les proves s'ajustaran al que s'indica en l'article 7, sobre l'ingrés en primer curs, i l'article 9, sobre l'accés a cursos diferents de primer, del Decret 159/2007, de 21 de setembre, del Consell, pel qual s'establix el currículum dels ensenyaments elementals de Música i es regula l'accés a estos ensenyaments. En el cas dels ensenyaments professionals de Música les proves s'ajustaran al que s'indica en l'article 9, sobre l'accés als ensenyaments professionals, i l'article 10, sobre l'accés a altres cursos, del Decret 158/2007, de 21 de setembre, del Consell, pel qual s'establix el currículum dels ensenyaments professionals de Música i es regula l'accés a estos ensenyaments.  
En el cas dels ensenyaments elementals de Dansa les proves s'ajustaran al que s'indica en l'article 7, sobre l'ingrés en primer curs, i l'article 9, sobre l'accés a cursos diferents de primer, del Decret 157/2007, de 21 de setembre, del Consell, pel qual s'establix el currículum dels Ensenyaments Elementals de Dansa i es regula l'accés a estos ensenyaments. En el cas dels ensenyaments professionals de Dansa les proves s'ajustaran al que s'indica en l'article 9, sobre l'accés als ensenyaments professionals, i l'article 10, sobre l'accés a altres cursos, del Decret 156/2007, de 21 de setembre, del Consell, pel qual s'establix el currículum dels ensenyaments professionals de Dansa i es regula l'accés a estos ensenyaments.  
Les proves d'ingrés i accés es realitzaran en les dates següents:  
  
- Ensenyaments elementals: de l'1 al 4 de juliol de 2024, tots dos inclosos.  
- Ensenyaments professionals: 1a convocatòria: del 20 al 28 de juny de 2024, tots dos inclosos.  
- Ensenyaments professionals: 2a convocatòria: del 19 al 23 de juliol de 2024, tots dos inclosos.  
  
Nové. Publicació provisional de resultats  
Els resultats provisionals de les proves d'ingrés i accés es publicaran en les dates següents:  
- Ensenyaments elementals: 8 de juliol de 2024  
- Ensenyaments professionals: 1a convocatòria: 2 de juliol de 2024  
- Ensenyaments professionals: 2a convocatòria: 24 de juliol de 2024  
Els candidats disposaran de tres dies hàbils, a partir de l'endemà de les dates especificades, per a presentar reclamació, davant la direcció del conservatori o centre autoritzat corresponent, sobre els resultats publicats.  
  
Dècim. Publicació definitiva de resultats  
Revisades les reclamacions presentades es publicaran els resultats definitius de les proves d'ingrés i accés en les dates següents:  
  
- Ensenyaments elementals: 22 de juliol de 2024  
- Ensenyaments professionals: 1a convocatòria: 9 de juliol de 2024  
- Ensenyaments professionals: 2a convocatòria: 30 de juliol de 2024  
  
Onzé. Criteris de desempat  
En cas d'empat en la puntuació s'aplicaran els criteris de desempat que estableix l'Orde 28/2011, modificada per l'Orde 49/2015.  
  
  
Dotzé. Resum del calendari  
El resum del calendari establit en els apartats anteriors s'adjunta com a annex de la present resolució.  
  
Tretzé. Progenitors que no conviuen  
  
En el cas de famílies on els progenitors no convisquen, la firma de tots dos no serà necessària per a la inscripció a les proves ni per a la realització d'estes.  
Detectada alguna de les situacions previstes en l'apartat quint, punt 2, de la Resolució de 14 de febrer de 2019, de la Secretaria Autonòmica d'Educació i Investigació, per la qual es dicten instruccions per a la seua aplicació en els centres docents sostinguts amb fons públics d'ensenyaments no universitaris de la Comunitat Valenciana davant diversos supòsits de no convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues, en el moment de la formalització de la matrícula en el centre se sol·licitaran les dades i la firma dels dos progenitors o tutors legals.  
  
  
Catorzé. Devolució de taxes  
Conforme a la normativa reguladora vigent, es retornaran les taxes sempre que es renuncie a la prestació o servici dins del període de matriculació o inscripció establit en la convocatòria, o dins del període d'esmena a les llistes d'admesos. Fora d'estos terminis, haurà d'acreditar-se causa de força major. En tot cas, no haurà d'haver-se fet ús del servici o prestació.  
Es podrà sol·licitar la devolució de la taxa seguint els passos indicats en el següent enllaç:  
http://www.ceice.gva.es/va/web/ensenanzas-regimen-especial/devolucio-taxes1  
  
Quinzé. Protecció de dades de caràcter personal  
Les proves d'ingrés i accés als ensenyaments elementals i professionals de Música i de Dansa requerixen el tractament de dades personals de les persones sol·licitants o dels seus representants legals, per la qual cosa es deuran aplicar les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de Protecció de dades personals i garantia dels drets digitals.  
Més informació en: https://ceice.gva.es/es/registre-de-tractament-de-dades  
Durant el procés d'admissió, allí on hi haja tractament de dades de caràcter personal, haurà de tindre's en compte la Resolució de 28 de juny de 2018, de la Sotssecretaria de la Conselleria d'Educació, Investigació, Cultura i Esport, per la qual es dicten instruccions per al compliment de la normativa de protecció de dades en els centres educatius públics de titularitat de la Generalitat. D'esta manera, durant este procés s'exposaran únicament aquelles dades necessàries per a garantir la transparència del procediment. Els sol·licitants tindran accés, de manera privada, a l'estat de la seua sol·licitud en aquells moments del procediment que siga necessari, això és, quan es publiquen els llistats d'admesos.  
  
Setzé. Difusió i supervisió  
Les direccions dels conservatoris i centres autoritzats i la Inspecció Educativa vetlaran pel compliment de tots els preceptes continguts en esta resolució i informaran sobre el contingut d'esta norma als diferents membres de la comunitat educativa.  
  
Disseté. Entrada en vigor  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Contra la present resolució, que no esgota la via administrativa, els interessats podran interposar un recurs d'alçada davant la Secretaria Autonòmica d'Educació, en el termini d'un mes a comptar de l'endemà de ser publicada en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 12 d'abril de 2024.- El director general de Centres Docents: Jorge Cabo Martínez.